Καλαμάρια στον φούρνο αγιορείτικα
Ένα απολαυστικό πιάτο από τον μοναχό Επιφάνιο, αυτά τα καλαμαράκια στον φούρνο με λαχανικά. Η μισή κουταλιά κύμινο είναι αυτό που τα κάνει να ξεχωρίζουν.
10 καλαμάρια (1½ κιλό περίπου), πλυμένα και καθαρισμένα, 2 μάτσα φρέσκο κρεμμυδάκι, ψιλοκομμένο, 3 ντομάτες, κομμένες σε κυβάκια, 1 μάτσο μαϊντανός, ψιλοκομμένος, 1/2 μάτσο άνηθος ψιλοκομμένος, 1/2 μάτσο δυόσμος, ψιλοκομμένος, 1 λεμόνι, ολόκληρο με τη φλούδα, κομμένο σε μικρά κυβάκια (χωρις τα κουκούτσια), 2 πιπεριές Φλωρίνης, κομμένες σε μικρά κυβάκια, 2 πιπεριές πράσινες, κομμένες σε μικρά κυβάκια, χυμός από 4 λεμόνια, 1/2 κουτ. γλυκού κύμινο σε σκόνη, 200 ml ελαιόλαδο, αλάτι, μαυροπίπερο
Για να φτιάξουμε καλαμαράκια στον φούρνο πρώτα, προθερμαίνουμε τον φούρνο στους 170°C και στρώνουμε με λαδόκολλα το ταψί του φούρνου.Βάζουμε σε ένα μεγάλο μπολ τα κρεμμυδάκια, τις ντομάτες, τον μαϊντανό, τον άνηθο, τον δυόσμο, τα κυβάκια λεμονιού, τις πιπεριές, το μισό ελαιόλαδο, το κύμινο και αλατοπίπερο και ανακατεύουμε πολύ καλά.Γεμίζουμε τα καλαμάρια μας και καρφιτσώνουμε με μια οδοντογλυφίδα τα κεφάλια τους για να μη μας φύγει η γέμιση.Θα μας περισσέψει γέμιση, την οποία κρατάμε στην άκρη για τη σάλτσα.Απλώνουμε τα γεμισμένα καλαμάρια στο ταψί ραντίζουμε με ελάχιστο ελαιόλαδο και ψήνουμε για 25 λεπτά.Βγάζουμε από τον φούρνο το ταψί, μαζεύουμε όλο το ζουμί που υπάρχει και το βάζουμε στον πολυκόφτη μαζί με τη γέμιση που περίσσεψε, τον χυμό λεμονιού και το υπόλοιπο λάδι, και κάνουμε μια μοσχοβολιστή σος με την οποία περιχύνουμε τα καλαμάρια μόλις τα σερβίρουμε.
Θαλασσινά,Καλαμάρι , Θράψαλο,Λαχανικά,Νηστίσιμα